CELEX: 31968R0564
Language: el
Date: 1968-04-24 00:00:00
Title: Κανονισμός (ΕΟΚ) αριθ. 564/68 της Επιτροπής της 24ης Απριλίου 1968 περί μη καθορισμού συμπληρωματικών ποσών για τις εισαγωγές ζώντων χοίρων και χοίρων εσφαγμένων, προελεύσεως Πολωνίας

Avis juridique important

|

31968R0564

Κανονισμός (ΕΟΚ) αριθ. 564/68 της Επιτροπής της 24ης Απριλίου 1968 περί μη καθορισμού συμπληρωματικών ποσών για τις εισαγωγές ζώντων χοίρων και χοίρων εσφαγμένων, προελεύσεως Πολωνίας  

Επίσημη Εφημερίδα αριθ. L 107 της 08/05/1968 σ. 0006 - 0006 Φινλανδική ειδική έκδοση: Κεφάλαιο 3 τόμος 2 σ. 0042  Δανική ειδική έκδοση: Σειρά I Κεφάλαιο 1968(I) σ. 0103  Σουηδική ειδική έκδοση: Κεφάλαιο 3 τόμος 2 σ. 0042  Αγγλική ειδική έκδοση: Σειρά I Κεφάλαιο 1968(I) σ. 0108  Ελληνική ειδική έκδοση: Κεφάλαιο 03 τόμος 3 σ. 0050  Ισπανική ειδική έκδοση: Κεφάλαιο 03 τόμος 2 σ. 0133  Πορτογαλική ειδική έκδοση : Κεφάλαιο 03 τόμος 2 σ. 0133 

ΚΑΝΟΝΙΣΜΟΣ (ΕΟΚ) αριθ. 564/68 ΤΗΣ ΕΠΙΤΡΟΠΗΣ της 24ης Απριλίου 1968 περί μη καθορισμού συμπληρωματικών ποσών για τις εισαγωγές ζώντων χοίρων και χοίρων εσφαγμένων, προελεύσεως ΠολωνίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 121/67/ΕΟΚ του Συμβουλίου, της 13ης Ιουνίου 1967, περί κοινής οργανώσεως αγοράς στον τομέα του χοιρείου κρέατος(1), και ιδίως το άρθρο 13, παράγραφος 2,  τον κανονισμό αριθ. 202/67/ΕΟΚ της Επιτροπής, της 28ης Ιουνίου 1967, περί του καθορισμού του συμπληρωματικού ποσού για τις εισαγωγές προϊόντων του τομέως του χοιρείου κρέατος προελεύσεως τρίτων χωρών(2), και ιδίως το άρθρο 6,  Εκτιμώντας:  ότι όταν για ένα προϊόν η τιμή προσφοράς "ελεύθερο στα σύνορα" είναι κατώτερη από την τιμή ανασχέσεως, η εφαρμοζομένη εισφορά στο προϊόν αυτό πρέπει να αυξηθεί κατά ένα συμπληρωματικό ποσό ίσο με τη διαφορά μεταξύ της τιμής ανασχέσεως και της τιμής  προσφοράς- ότι αυτό το συμπληρωματικό ποσό δεν πρέπει να εφαρμόζεται παρ' όλα αυτά, έναντι τρίτων χωρών, οι οποίες είναι διατεθειμένες και είναι σε θέση να εξασφαλίσουν, ότι κατά την εισαγωγή εντός της Κοινότητος, προϊόντων καταγωγής και προελεύσεως, της χώρας  τους, η εφαρμοζομένη τιμή δεν θα είναι κατώτερη από την τιμή ανασχέσεως και ότι οποιαδήποτε εκτροπή του εμπορίου θα αποφευχθεί- ότι με επιστολή της 24ης Απριλίου 1968, η κυβέρνηση της Λαϊκής Δημοκρατίας της Πολωνίας, εδήλωσε, ότι είναι διατεθειμένη να δώσει αυτή την εξασφάλιση για τις εξαγωγές προς την Κοινότητα ζώντων και εσφαγμένων χοίρων- ότι θα μεριμνήσει ώστε οι εξαγωγές  αυτές να πραγματοποιούνται μόνο από τον κρατικό οργανισμό εξωτερικού εμπορίου "Animex"- ότι θα μεριμνήσει επίσης, ώστε η παράδοση των προαναφερθέντων προϊόντων να μην πραγματοποιηθεί σε "ελεύθερο στα σύνορα" της Κοινότητος τιμές, κατώτερες των τιμών  ανασχέσεως που ισχύουν την ημέρα του εκτελωνισμού- ότι γι' αυτό το σκοπό θα εξασφαλίσει ώστε ο κρατικός οργανισμός εξωτερικού εμπορίου "Animex" να αποφύγει να λάβει, ιδιαιτέρως, μέτρα ικανά να καταλήξουν έμμεσα σε τιμές κατώτερες από τις τιμές  ανασχέσεως όπως την ανάληψη εξόδων εμπορίας ή μεταφοράς, την παραχώρηση εκπτώσεων, τη σύναψη συμφωνιών δεσμευμένων παροχών ή οποιαδήποτε μέτρα τα οποία έχουν ανάλογα αποτελέσματα- ότι η κυβέρνηση της Λαϊκής Δημοκρατίας της Πολωνίας εδήλωσε ακόμη ότι είναι διατεθειμένη να ανακοινώνει τακτικά στην Επιτροπή μέσω του κρατικού οργανισμού εξωτερικού εμπορίου "Animex" τις λεπτομέρειες που αφορούν στις εξαγωγές ζώντων και εσφαγμένων  χοίρων εντός της Κοινότητος και να δώσει τη δυνατότητα στην Επιτροπή να ασκεί διαρκή έλεγχο, ως προς την αποτελεσματικότητα των μέτρων που ελήφθησαν- ότι τα προβλήματα, τα οποία συνδέονται με την τήρηση αυτής της δηλώσεως περί εξασφαλίσεως, έχουν συζητηθεί λεπτομερώς με τους αντιπροσώπους της Λαϊκής Δημοκρατίας της Πολωνίας- ότι μετά από αυτές τις συζητήσεις, είναι δυνατόν να εκτιμηθεί ότι αυτή η  τρίτη χώρα είναι σε θέση να σεβασθεί την περί εξασφαλίσεως δήλωσή της- ότι κατά συνέπεια δεν υπάρχει λόγος εισπράξεως ενός συμπληρωματικού ποσού για τις εισαγωγές των προϊόντων που προαναφέρθηκαν, καταγωγής και προελεύσεως Λαϊκής Δημοκρατίας της  Πολωνίας- ότι η Επιτροπή Διαχειρίσεως Χοιρείου Κρέατος, δεν διετύπωσε γνώμη εντός της προθεσμίας που ορίστηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Οι εισφορές, οι οποίες καθορίζονται σύμφωνα με το άρθρο 8 του κανονισμού αριθ. 121/67/ΕΟΚ, δεν αυξάνονται κατά ένα συμπληρωματικό ποσό για τις εισαγωγές ζώντων χοίρων της κλάσεως ex 01.03 Α II β) και των εσφαγμένων χοίρων της κλάσεως ex 02.01 Α  III α) 1 του κοινού δασμολογίου, καταγωγής και προελεύσεως Λαϊκής Δημοκρατίας της Πολωνίας.   Άρθρο 2  Ο παρών κανονισμός αρχίζει να ισχύει την επομένη από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 24 Απριλίου 1968.  Για την Επιτροπή Ο Πρόεδρος Jean REY  (1) ΕΕ αριθ. 117 της 19.6.1967, σ. 2283/67.  (2) ΕΕ αριθ. 134 της 30.6.1967, σ. 2837/67.